ddrg/super_eurlex huggingface dataset:
KIRJALLINEN KYSYMYS E-1091/03 esittäjä(t): Roberta Angelilli (UEN) komissiolle. Anconan kunnan käyttämät pelastuspalvelualan toimintaohjelmasta myönnetyt varat.



Virallinen lehti nro 268 E , 07/11/2003 s. 0138 - 0138



KIRJALLINEN KYSYMYS E-1091/03 esittäjä(t): Roberta Angelilli (UEN) komissiolle (31. maaliskuuta 2003) Aihe: Anconan kunnan käyttämät pelastuspalvelualan toimintaohjelmasta myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Erityisesti tietyt alueelliset yksiköt, kuten Anconan kunta, tarvitsevat kipeästi unionin varoja rahoittaakseen ihmisiin tai aineellisiin resursseihin liittyviä pelastuspalvelutoimia joko ennaltaehkäisytarkoituksessa tai pystyäkseen vastaamaan paremmin mahdollisiin luonnonmullistuksiin tai jopa ns. teknisteollisiin katastrofeihin. Voisiko komissio näin ollen vastata seuraaviin kysymyksiin: 1. Onko Anconan kunta esittänyt pelastuspalvelualan toimintaohjelmaa koskevia hankkeita? 2. Onko Anconan kunta saanut rahoitusta kyseisiin hankkeisiin? 3. Onko kyseiset varat käytetty? Margot Wallströmin komission puolesta antamayhteinen vastauskirjallisiin kysymyksiin E-0829/03, E-0889/03, E-1091/03, E-1092/03,E-1093/03, E-1094/03, E-1095/03, E-1096/03, E-1097/03, E-1098/03,E-1099/03, E-1100/03, E-1101/03, E-1102/03 ja E-1103/03 (22. huhtikuuta 2003) Komissio ilmoittaa parlamentin jäsenelle, että kahden viime vuoden aikana Frosinonen, Fiumincinon, Anconan, Carraran, Livornon, Firenzen, Maceratan, Massan, Perugian, Pesaron, Pisan, Pistoian, Praton, Sienan ja Ternin kunnat eivät ole esittäneet hankkeita yhteisön pelastuspalvelun alan toimintaohjelman perustamisesta 9. joulukuuta 1999 tehdyn neuvoston päätöksen 1999/847/EY(1) nojalla, eivätkä ne näin ollen ole saaneet rahoitustukea tässä yhteydessä. Ohjelman tarkoituksena on tukea ja täydentää jäsenvaltioiden kansallisen, alueellisen ja paikallisen tason ponnisteluja henkilöiden, omaisuuden ja ympäristön suojelemiseksi luonnon ja teknologian aiheuttamissa suuronnettomuustilanteissa. Ohjelman vuosibudjetti on 1,5 miljoonaa euroa (budjettikohta B4-308), ja sen avulla voidaan rahoittaa toimia ehkäisyn, valmiustason nostamisen, hätäavun ja suuronnettomuuksien sosio-ekonomisten seurausten erittelyn alalla. Vain ne toimet, jotka ovat tärkeitä kaikille jäsenvaltioille tai suurelle osalle niistä, ovat tukikelpoisia. Tukikelpoisten toimien on lisäksi oltava niiden painopisteiden mukaisia, jotka komissio vuosittain määrittelee hallintokomitean avustuksella. Komissio haluaa lisäksi kiinnittää parlamentin jäsenen huomion www-sivustoon osoitteessa http://www.europa.eu.int/comm/environment/civil/. Se sisältää joukon esimerkkejä hankkeista, joita on käynnistetty yhteisön pelastuspalvelun alan toimintaohjelmassa. (1) EYVL L 327, 21.12.1999.
KIRJALLINEN KYSYMYS E-0964/03 esittäjä(t): Roberta Angelilli (UEN) komissiolle. Livornon kunnan käyttämät Save II ja Altener II -ohjelmista myönnetyt varat.



Virallinen lehti nro 268 E , 07/11/2003 s. 0165 - 0165



KIRJALLINEN KYSYMYS E-0964/03 esittäjä(t): Roberta Angelilli (UEN) komissiolle (26. maaliskuuta 2003) Aihe: Livornon kunnan käyttämät Save II ja Altener II -ohjelmista myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Livornon kunta, tarvitsevat kipeästi unionin varoja rajoittaakseen hiilidioksidipäästöjä, parantaakseen ilman laatua ja torjuakseen saastumista, voiko komissio vastata seuraaviin kysymyksiin: 1. Onko Livornon kunta esittänyt Save II ja Altener II -ohjelmia koskevia hankkeita? 2. Onko Livornon kunta saanut rahoitusta kyseisiin hankkeisiin? 3. Onko kyseiset varat käytetty? Loyola de Palacion komission puolesta antamayhteinen vastauskirjallisiin kysymyksiin E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 ja E-0973/03 (25. huhtikuuta 2003) Vastauksena parlamentin jäsenelle komissio ilmoittaa, että kysymyksessä mainituissa kunnissa (Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena ja Terni) yhteisön tukea on myönnetty yhdelle SAVE II -hankkeelle, ja yhtä esitettyä Altener II -ehdotusta ei hyväksytty rahoitettavaksi. 1. Pistoian kaupunki on esittänyt Altener II -ohjelmaan yhden hanke-ehdotuksen vuoden 2001 hakukierroksella. Tämä Resred-ehdotus ei edennyt käsittelyssä ja jäi ilman tukea. 2. Perugian kaupunki on esittänyt SAVE-ohjelmaan yhden hanke-ehdotuksen vuoden 2002 hakukierroksella. Tämä päätöksentekijöille suunnattu energiatehokkuutta pienituloisille tarkoitetuissa asunnoissa käsittelevä tiedotuskampanjaehdotus Awareness Programme for Policy Makers in Energy Efficiency Low Income Housing (APPEEL) kelpuutettiin tuen saajien joukkoon. APPEEL-hankkeelle budjetoidut varat käytetään vuosina 2003 ja 2004. Sopijapuoli on Perugian kaupunki. Perugian kaupunki on yksi hyväksytyn APPEEL-ehdotuksen kaikkiaan kuudesta sopijapuolesta. Sopimusnumero on 4.1031/Z/02-025. Sopimuksen kokonaisbudjetti on 484 406 euroa ja yhteisön tuen kokonaismäärä on 242 203 euroa. Perugian kaupungin osuus budjetista on 42 000 euroa, ja kaupungin saama yhteisön tuki on 21 000 euroa. Sopimuksen valmistelu on käynnissä.
KIRJALLINEN KYSYMYS E-0968/03 esittäjä(t): Roberta Angelilli (UEN) komissiolle. Pesaron kunnan käyttämät Save II ja Altener II -ohjelmista myönnetyt varat.



Virallinen lehti nro 268 E , 07/11/2003 s. 0167 - 0167



KIRJALLINEN KYSYMYS E-0968/03 esittäjä(t): Roberta Angelilli (UEN) komissiolle (26. maaliskuuta 2003) Aihe: Pesaron kunnan käyttämät Save II ja Altener II -ohjelmista myönnetyt varat Italian valtiovarainministeriön valvontakomitea antoi syyskuussa 2002 selonteon Euroopan unionin myöntämien varojen käytöstä. Kyseisestä selonteosta kävi ilmi, että jotkut paikalliset viranomaiset valitsevat hankkeita huolestuttavan hitaasti ja tehottomasti. Myös Euroopan komissio on useaan otteeseen korostanut, että paikalliset viranomaiset hyödyntävät riittämättömästi Euroopan unionin myöntämiä varoja. Koska erityisesti tietyt alueelliset yksiköt, kuten Pesaron kunta, tarvitsevat kipeästi unionin varoja rajoittaakseen hiilidioksidipäästöjä, parantaakseen ilman laatua ja torjuakseen saastumista, voiko komissio vastata seuraaviin kysymyksiin: 1. Onko Pesaron kunta esittänyt Save II ja Altener II -ohjelmia koskevia hankkeita? 2. Onko Pesaron kunta saanut rahoitusta kyseisiin hankkeisiin? 3. Onko kyseiset varat käytetty? Loyola de Palacion komission puolesta antamayhteinen vastauskirjallisiin kysymyksiin E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 ja E-0973/03 (25. huhtikuuta 2003) Vastauksena parlamentin jäsenelle komissio ilmoittaa, että kysymyksessä mainituissa kunnissa (Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena ja Terni) yhteisön tukea on myönnetty yhdelle SAVE II -hankkeelle, ja yhtä esitettyä Altener II -ehdotusta ei hyväksytty rahoitettavaksi. 1. Pistoian kaupunki on esittänyt Altener II -ohjelmaan yhden hanke-ehdotuksen vuoden 2001 hakukierroksella. Tämä Resred-ehdotus ei edennyt käsittelyssä ja jäi ilman tukea. 2. Perugian kaupunki on esittänyt SAVE-ohjelmaan yhden hanke-ehdotuksen vuoden 2002 hakukierroksella. Tämä päätöksentekijöille suunnattu energiatehokkuutta pienituloisille tarkoitetuissa asunnoissa käsittelevä tiedotuskampanjaehdotus Awareness Programme for Policy Makers in Energy Efficiency Low Income Housing (APPEEL) kelpuutettiin tuen saajien joukkoon. APPEEL-hankkeelle budjetoidut varat käytetään vuosina 2003 ja 2004. Sopijapuoli on Perugian kaupunki. Perugian kaupunki on yksi hyväksytyn APPEEL-ehdotuksen kaikkiaan kuudesta sopijapuolesta. Sopimusnumero on 4.1031/Z/02-025. Sopimuksen kokonaisbudjetti on 484 406 euroa ja yhteisön tuen kokonaismäärä on 242 203 euroa. Perugian kaupungin osuus budjetista on 42 000 euroa, ja kaupungin saama yhteisön tuki on 21 000 euroa. Sopimuksen valmistelu on käynnissä.
KIRJALLINEN KYSYMYS E-0187/03 esittäjä(t): Mario Borghezio (NI) komissiolle. Italialaisten matkailijoiden ahdistelu Nizzassa.



Virallinen lehti nro 268 E , 07/11/2003 s. 0078 - 0079



KIRJALLINEN KYSYMYS E-0187/03 esittäjä(t): Mario Borghezio (NI) komissiolle (31. tammikuuta 2003) Aihe: Italialaisten matkailijoiden ahdistelu Nizzassa Jotkut italialaiset matkailijat ovat saaneet viime kuukausina melkoisen epämiellyttävän vastaanoton Ranskan Rivieralla joutuessaan järjestäytyneiden rikollisjoukkioiden hyökkäysten kohteeksi Nizzan kohdalla moottoritieltä ulos ajaessaan. Autoilijoita myös naisia ja vanhuksia ahdistelevat rosvot ovat luultavasti pohjoisafrikkalaista alkuperää. Lehdistö on kertonut tilanteesta laajalti sekä Ranskassa että Italiassa ja eräät Italian Ligurian rajakuntien johtajat ovat kääntyneet asiassa suoraan Nizzan lääninhallituksen puoleen. Eikö Euroopan unionin olisi syytä puuttua asiaan ja vaatia Nizzan viranomaisia rajaviranomaiset mukaan lukien takaamaan muista EU-maista tulevien matkailijoiden turvallisuus ja liikkumisvapaus? António Vitorinon komission puolesta antama vastaus (27. helmikuuta 2003) Schengenin sopimuksen soveltamisesta vuonna 1990 tehdyn yleissopimuksen mukaan jäsenvaltiot ovat sitoutuneet vahvistamaan lainvalvontayhteistyötä sisärajoillaan rikosten ehkäisemiseksi ja havaitsemiseksi. Tätä tarkoitusta varten yleissopimus tarjoaa jäsenvaltioille uusia yhteistyövälineitä ja sen 39 artiklassa sallitaan myös järjestelyjen ja sopimusten tekeminen sellaisten jäsenvaltioiden välillä, joilla on yhteinen raja. Esimerkki tällaisesta sopimuksesta on Ranskan ja italian hallitusten välinen poliisi- ja tulliyhteistyötä koskeva sopimus, joka allekirjoitettiin Chambéryssä 3. lokakuuta 1997. Sopimuksen nojalla Ventimigliaan on perustettu ranskalais-italialainen poliisi- ja tulliasema, jossa kerätään ja vaihdetaan hyödyllistä tietoa rikosten selvittämiseksi ja ehkäisemiseksi. Lisäksi asemalta autetaan pyydettäessä paikallispoliisia puuttumaan yleisiin turvallisuusuhkiin ja torjumaan rikollisuutta entistä tehokkaammin. Komissio on vakuuttunut siitä, että Ranskan viranomaiset hyödyntävät käyttävissään olevia keinoja kansalaisten suojelemiseksi kysyjän mainitsemilta rikoksen muodoilta. Yhteistyö Italian lainvalvontaviranomaisten kanssa on Ranskan viranomaisille tässä yhteydessä tärkeä toimintamuoto.
KIRJALLINEN KYSYMYS E-0016/03 esittäjä(t): Charles Tannock (PPE-DE) komissiolle. Asiakirjojen saatavuus.



Virallinen lehti nro 268 E , 07/11/2003 s. 0063 - 0064



KIRJALLINEN KYSYMYS E-0016/03 esittäjä(t): Charles Tannock (PPE-DE) komissiolle (20. tammikuuta 2003) Aihe: Asiakirjojen saatavuus Haluaisin tietää, ovatko perustellut lausunnot, joita komissio lähettää jäsenvaltioille määräysten rikkomisesta johtuvien menettelyjen yhteydessä osittain tai kokonaan yleisön saatavilla tai tulevatko ne missään vaiheessa olemaan yleisön saatavilla nyt, kun asetus (EY) N:o 1049/2001(1) Euroopan parlamentin, neuvoston ja komission asiakirjojen saamisesta yleisön tutustuttavaksi on tullut voimaan? Mitkä sellaiset asiakirjat, joihin yleisöllä ei ennen ollut mahdollisuutta tutustua, ovat tulleet yleisön saataville asetuksen ansiosta? (1) EYVL L 145, 31.5.2001, s. 43. Romano Prodin komission puolesta antama vastaus (11. helmikuuta 2003) Euroopan parlamentin, neuvoston ja komission asiakirjojen saamisesta yleisön tutustuttavaksi 30. toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 säädetään tapauskohtaisesta arvioinnista. Asiakirjoihin voi tutustua pyynnöstä. Tutustuttavaksi ei kuitenkaan anneta asiakirjaa, jonka sisältämien tietojen ilmaiseminen vahingoittaisi yleisen edun tai yksityiselämän suojaa asetuksen 4 artiklan tarkoittamassa mielessä. Perustellut lausunnot eivät muodosta tästä poikkeusta. Asetuksen myötä tutustumisoikeuden soveltamisala laajentui komission kolmansilta osapuolilta saamiin asiakirjoihin. Lisäksi muutamia tutustumisoikeutta koskevia poikkeuksia, joista ei tingitty niiden menettelysääntöjen puitteissa, joita sovellettiin yleisön oikeudesta saada tietoja komission asiakirjoista 8. helmikuuta 1994 tehdyn komission päätöksen 94/90/EHTY, EY, Euratom(1) nojalla, arvioidaan nykyään siltä kannalta, ovatko ne yleisten etujen vuoksi perusteltuja esimerkiksi kaupallisten etujen, oikeudenkäyntien ja oikeudellisten neuvojen sekä tarkastus-, tutkimus- ja tilintarkastustoiminnan suojelemiseksi. Myös tutustumisoikeutta koskevien poikkeuksien osalta arvioidaan mahdollisuutta myöntää osittainen tutustumisoikeus. Kaikki nämä parannukset ovat laajentaneet merkittävästi yleisön oikeutta tutustua komission asiakirjoihin. (1) EYVL L 46, 18.2.1994.
KIRJALLINEN KYSYMYS E-0725/03 esittäjä(t): Rosa Miguélez Ramos (PSE) komissiolle. Prestige-öljykatastrofi ja eurooppalainen täydentävä korvausrahasto.



Virallinen lehti nro 268 E , 07/11/2003 s. 0126 - 0126



KIRJALLINEN KYSYMYS E-0725/03 esittäjä(t): Rosa Miguélez Ramos (PSE) komissiolle (11. maaliskuuta 2003) Aihe: Prestige-öljykatastrofi ja eurooppalainen täydentävä korvausrahasto Euroopan parlamentti hyväksyi 21. marraskuuta 2002 päätöslauselman Prestige-öljytankkerin katastrofista Galician rannikon edustalla. Päätöslauselman 6 kohdassa Euroopan parlamentti pyytää, että komission ehdotus 1 miljardin euron suuruisen eurooppalaisen täydentävän korvausrahaston perustamisesta öljyvahinkoja varten pannaan täytäntöön viipymättä. Miten komissio tällä hetkellä arvioi Euroopan parlamentin kyseistä pyyntöä? Aikooko komissio tehdä asiasta uuden aloitteen, mikä olisi erittäin perusteltua Prestige-öljytankkerin katastrofin jälkeen? Loyola de Palacion komission puolesta antama vastaus (24. huhtikuuta 2003) Komissio on yhtä mieltä parlamentin jäsenen kanssa siitä, että on tarpeen taata riittävät korvaukset kaikille öljyonnettomuuksista kärsimään joutuville. Tämän vuoksi komissio ehdotti 6. joulukuuta 2000 perustettavaksi Euroopan vesillä tapahtuvien öljyvahinkojen korvausrahastoa (COPE-rahasto), jonka myötä kokonaiskorvauksen enimmäismäärä nostettaisiin miljardiin euroon nykyisestä kansainvälisesti käytössä olevasta noin 185 miljoonan euron enimmäismäärästä. Tällaisella toimenpiteellä varmistettaisiin, että kaikki öljyvahingosta kärsimään joutuvat, joilla on perusteltu oikeus korvauksiin, saisivat täyden korvauksen EU:n vesillä tapahtuvasta öljyvahingosta. Lisäksi toimenpiteen avulla joudutettaisiin korvausten maksamista. Neuvosto ei kuitenkaan jatkanut ehdotuksen käsittelyä vaan päätti sen sijaan ajaa vastaavan rahaston perustamista kansainvälisellä tasolla. Kansainvälistä täydentävää rahastoa käsitellyt diplomaattikokous pidettiin 12.16. toukokuuta 2003. Komissio on toistuvasti korostanut, että kansainvälinen täydentävä rahasto voidaan hyväksyä vaihtoehtona COPE-rahastolle vain, jos sen kokonaiskorvausten enimmäismäärä asetetaan komission esittämälle tasolle, ja että rahaston tulee olla täysin toimintavalmiina vuoden 2003 loppuun mennessä. Muussa tapauksessa on välttämätöntä, että komission ehdotus COPE-rahastoksi hyväksytään nopeasti niine muutoksineen, jotka ehdotukseen tehtiin Euroopan parlamentin annettua sille tukensa.
KIRJALLINEN KYSYMYS E-0734/03 esittäjä(t): Theresa Villiers (PPE-DE) komissiolle. Oikealle kääntymistä koskeva kielto.



Virallinen lehti nro 268 E , 07/11/2003 s. 0126 - 0127



KIRJALLINEN KYSYMYS E-0734/03 esittäjä(t): Theresa Villiers (PPE-DE) komissiolle (11. maaliskuuta 2003) Aihe: Oikealle kääntymistä koskeva kielto Surreyssa sijaitsevan Suttonin kaupungin paikallisviranomaiset yrittävät kieltää oikealle kääntymisen eräässä paikallisen päätien risteyksessä. Viranomaiset myöntävät itsekin, että onnettomuudet vähenisivät kiellon ansiosta vain erittäin vähän (alle yhden kolarin vuodessa). Itse asiassa kiellolla olisi todennäköisesti aivan päinvastainen vaikutus onnettomuuksien määrään, sillä jos oikealle kääntyminen kielletään päätiellä, vuosittain jopa 140 000 ajoneuvoa joutuu siirtymään pienemmille teille, jotka eivät sovellu niin vilkkaalle liikenteelle. Paikalliset asukkaat vastustavat suunnitelmaa ja etsivät nyt keinoja, joilla sen eteneminen voitaisiin estää. Uskooko komissio, että Euroopan unionin lainsäädännöstä voisi olla apua paikallisille asukkaille, jotta he voisivat riitauttaa asian ja estää oikealle kääntymistä koskevan kiellon voimaantulon? Loyola de Palacion komission puolesta antama vastaus (10. huhtikuuta 2003) Paikallisten teiden liikennejärjestelyt kuuluvat kansallisten viranomaisten toimivaltaan. Näin ollen komissio arvelee, että paikallinen väestö ei voi vedota yhteisön oikeuden säännöksiin parlamentin jäsenen esille ottamassa asiassa.
KIRJALLINEN KYSYMYS E-1406/03 esittäjä(t): Luigi Vinci (GUE/NGL) komissiolle. Lamezia Termen alueellinen työllisyyssopimus.



Virallinen lehti nro 268 E , 07/11/2003 s. 0197 - 0198



KIRJALLINEN KYSYMYS E-1406/03 esittäjä(t): Luigi Vinci (GUE/NGL) komissiolle (23. huhtikuuta 2003) Aihe: Lamezia Termen alueellinen työllisyyssopimus Ottaen huomioon, että - vuosien 19962001 välisenä aikana EU:n rakennerahastoista on rahoitettu 89 työllisyyssopimusta, mukaan lukien Lamezia Termen alueellinen työllisyyssopimus, jonka Italian valtiovarainministeriö hyväksyi 29. tammikuuta 1999 asetuksella nro 948 ja jossa myönnettiin 48 miljoonan euron rahoitus 66 yritysaloitteen tukemiseen. Työllisyyssopimuksista 30 on myönnetty Lamezia Termen alueelle; - sopimuksesta on vastuussa yhteisyritys LameziaEuropa; - hankkeella rahoitettiin 49 uutta yritystä, 16 yrityksen laajennusta ja vanhojen yrityksien uudelleen käyttöönottoa seuraavilla sektoreilla: teollisuus (37), maatalous (12), turismi (15) ja palvelut (2); - työllisyystavoite oli 903 työpaikkaa, joista 699 oli uusia; - LameziaEuropa pitää työllisyyssopimuksen onnistumisen edellytyksenä säästö- ja talletuskassan 29. tammikuuta 2003 myöntämiä uusia rahoitustukia yrityksille, jotka ovat mukana projektissa; - Lamezia Termen alueella työttömyysaste on suuri erityisesti naisten ja nuorten keskuudessa ja samanaikaisesti työn saaminen on hyvin epävarmaa. Syynä tähän ovat työehtosopimuksien ja turvallisuusmääräyksien laiminlyönti sekä laittoman työvoiman laajamittainen käyttö; - rikollisjärjestöt hyötyvät tästä laittomasta tilanteesta rahoittamalla omia rikollisia toimintojaan ja määräämällä paikallisia viranomaisia muodostaen vaarallisen siteen paikallisen poliittisen johdon kanssa, mikä jo aikaisemmin on johtanut kaupunginvaltuuston erottamiseen; - uusien työpaikkojen luomisen ja tiukan laillisuusperiaatteen noudattamisen pitäisi olla sopimuksen tärkein perusta, ja se edistäisi myös investointien tehokasta valvontaa. Voiko komissio toimittaa tietoja 1. tähänastisien myönnettyjen tukien määrästä; 2. menetelmistä, joilla valvotaan yrityksiä, jotka ovat sitoutuneet sopimukseen; 3. siitä, kuinka monta työntekijää jokaisessa yrityksessä on tällä hetkellä ja voidaanko olla varmoja, että kyseiset yritykset eivät käytä laittomia työntekijöitä; 4. siitä, mitä tullaan tekemään, jos käy ilmi, että kyseiset yritykset laiminlyövät velvollisuuksiaan? Anna Diamantopouloun komission puolesta antama vastaus (26. toukokuuta 2003) Komissio ilmoittaa arvoisalle parlamentin jäsenelle, ettei Lamezia Termen alueelliselle työllisyyssopimukselle ole myönnetty tukea rakennerahastoista, vaan sitä on rahoitettu kansallisista rahoituslähteistä. Näin ollen komissio ei voi vastata esitettyihin kysymyksiin.
KIRJALLINEN KYSYMYS E-0696/03 esittäjä(t): Juan Naranjo Escobar (PPE-DE) komissiolle. Ranskan ja Espanjan välisen liikenteen ongelmat Somportin tunnelin avaamisen jälkeen.



Virallinen lehti nro 268 E , 07/11/2003 s. 0123 - 0123



KIRJALLINEN KYSYMYS E-0696/03 esittäjä(t): Juan Naranjo Escobar (PPE-DE) komissiolle (10. maaliskuuta 2003) Aihe: Ranskan ja Espanjan välisen liikenteen ongelmat Somportin tunnelin avaamisen jälkeen Kaikki Espanjan hallitukset ovat olleet kiinnostuneita sisällyttämään reitin SaguntoZaragozaSomportToulouseBordeaux yhteisön ensisijaisina pitämiin liikennereitteihin. Asia ei kuitenkaan ole saanut vastakaikua Ranskasta. Kun Somportin moderni tunneli avattiin, monet toivoivat ratkaisua Irúnin ja la Junqueran rajanylityspaikkojen raskaan liikenteen valtaviin ruuhkiin, joihin ei kuitenkaan ole tullut helpotusta. Ranska ei ole täyttänyt velvollisuuksiaan, sillä tunnelin pohjoispuolella on vain paikallinen maantie, joka kulkee kaupunkien keskustojen läpi. Voisiko komissio toimia välittäjänä ja vaikuttaa Ranskan viranomaisiin, jotta he täyttäisivät velvollisuutensa ja parantaisivat maantien N-134 osuutta, joka yhdistää tunnelin pohjoispään Bordeaux'n ja Toulousen väliseen moottoritiehen? Loyola de Palacion komission puolesta antama vastaus (14. huhtikuuta 2003) Komissio on tietoinen raskaiden ajoneuvojen aiheuttamista liikenneruuhkista Pyreneiden vuoriston pääteillä. Somportin tunnelin avaaminen oli ensimmäinen vaihe liikenteen jakamiseksi tasaisemmin, mutta pääeste tämän uuden Euroopan laajuisen akselin kehitykselle on, kuten arvoisa parlamentin jäsen oikeutetusti huomauttaa, pääsy tunneliin Ranskan puolelta. Komissio tukeekin Euroopan laajuisen liikenneverkon budjetista myönnetyllä rahoituksella Ranskan viranomaisten pyynnöstä tunneliin johtavan valtatien 134 kunnostamista. Yhteisön perustamissopimuksen 155 artiklan mukaisesti yhteisö vahvistaa joukon suuntaviivoja, jotka koskevat suunniteltujen toimien tavoitteita, painopisteitä ja pääperiaatteita Euroopan laajuisten verkkojen alalla; näissä suuntaviivoissa yksilöidään yhteistä etua koskevat hankkeet. Hankkeiden toteuttaminen jää kuitenkin kokonaan jäsenvaltioiden velvollisuudeksi. Komissio voi siis vain pahoitella, että valtiot eivät ole sitoutuneet yhtä vahvasti Euroopan laajuisen hankkeen suunnitteluun. Komission mielestä keskipitkällä ja pitkällä aikavälillä pitkänmatkan tavaraliikenteessä on toteutettava luotettavia ja kustannustehokkaita vaihtoehtoja, jotka helpottaisivat merkittävästi Ranskan ja Espanjan välisen Pyreneiden vuoriston liikenneruuhkia niin Atlantin kuin Välimerenkin puolelta. Pyreneiden vuoristo ei saa olla ylitsepääsemätön este kaupankäynnille yhtenäismarkkinoiden sisällä.